CELEX: C2005/019/31
Language: et
Date: 2005-01-22 00:00:00
Title: Kohtuasi C-501/04: Euroopa Ühenduste Komisjoni 6. detsembri 2004. aasta hagi Hispaania Kuningriigi vastu

22.1.2005   
            
            
               ET
            
            
               Euroopa Liidu Teataja
            
            
               C 19/16
            
         Euroopa Ühenduste Komisjoni 6. detsembri 2004. aasta hagi Hispaania Kuningriigi vastu
   (Kohtuasi C-501/04)
   (2005/C 19/31)
   Kohtumenetluse keel: hispaania
   Euroopa Ühenduste Komisjon esitas 6. detsembril 2004 hagi Hispaania Kuningriigi vastu. Euroopa Komisjoni esindajad on õigusnõunik Enrico Traversa ja õigustalituse liige Ramón Vidal Piug, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               —
            
            
               Tunnistada, et andes kindlustusvõtjatele võimaluse lepingut tühistada portfelli üleandmisel, kui üleandja ja/või vastuvõtja on Hispaanias asukohta mitteomav, ent seal asutamisvabadust või teenuste vaba osutamist kasutav kindlustusettevõtja, mitte aga siis, kui üleandmine toimub Hispaania ettevõtjate vahel, on Hispaania Kuningriik rikkunud oma kohustusi, mis tulenevad
               
                           —
                        
                        
                           nõukogu 18. juuni 1992. aasta direktiivi 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta, millega muudetakse direktiive 73/239/EMÜ ja 88/357/EMÜ, (1) artikli 12 lõikest 6;
                        
                     
                           —
                        
                        
                           Euroopa Parlamendi ja nõukogu 5. novembri 2002. aasta direktiivi 2002/83/EMÜ elukindlustuse kohta (2) artikli 14 lõikest 5.
                        
                     
         
               —
            
            
               Jätta kohtukulud Hispaania Kuningriigi kanda.
            
         Õiguslikud alused ja peamised argumendid
   Isegi kui direktiivi 92/49 artikli 12 lõige 6 ja direktiivi 2002/83 artikli 14 lõige 5 annavad liikmesriikidele võimaluse anda õigus lepinguid tühistada, rikub liikmesriik neid sätted, kui ta seda õigust andes diskrimineerib otseselt või kaudselt asjaomases liikmesriigis asuvate kindlustusettevõtjate ja teistes liikmesriikides asuvate kindlustusettevõtjate vahel, kes kasutavad selles liikmesriigis asutamisvabadust ja teenuste vaba liikumist.
   Hispaania õigusnorm on diskrimineeriv, kuna sellega koheldakse Hispaania kindlustusettevõtjaid erinevalt ja soodsamalt kui teiste liikmesriikide kindlustusettevõtjaid seoses õigusega lepingut tühistada, ilma et kohtlemise erinevus vastaks vaadeldavate olukordade objektiivsetele erinevustele.
   Erinevat kohtlemist ei saa õigustada tarbijakaitse argumentidega.
   
      (1)  EÜT L 228, 11.8.1992, lk 1.
   
      (2)  EÜT L 345, 19.12.2002, lk 1.